Câmpina
Store norske leksikon,Geografi,Verdens geografi,Europa,Romanias geografi
Câmpina er en by i Romania, Valakia, der elvene Prahova og Doftana møtes, 30 km nordvest for Ploieşti med 36 000 innbyggere (2020).
Byen ligger sentralt i Romanias viktigste oljedistrikt. Oljeraffineriet (fra 1897) ble, da det var nytt, regnet som Europas største. Byen har også kjemisk og elektroteknisk industri. Etter kommunismens fall i 1989 og den privatiseringen og omstruktureringen av næringslivet som fulgte, er mange industriarbeidsplasser blitt borte, og innbyggertallet i byen gått ned. Les mer i Store norske leksikon Romanias geografi Romanias historie Økonomi og næringsliv i Romania